హనుమంత్ డోలాస్

హనుమంత్ డోలాస్ (1 జూన్ 1962 - 30 ఏప్రిల్ 2019) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు మల్షిరాస్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.   

హనుమంత్ డోలాస్  ప్రభుత్వ నిర్వహణలో ఉన్న సంత్ రోహిదాస్ లెదర్ ఇండస్ట్రీస్  చార్మాకర్ డెవలప్‌మెంట్ కార్పొరేషన్ లిమిటెడ్‌కు ఛైర్మన్‌గా ఆ తర్వాత మహారాష్ట్ర హౌసింగ్ అండ్ ఏరియా డెవలప్‌మెంట్ అథారిటీ డైరెక్టర్‌గా పని చేశాడు.
రాజకీయ జీవితం
హనుమంత్ డోలాస్ నేషనలిస్ట్ కాంగ్రెస్ పార్టీ ద్వారా రాజకీయాల్లోకి వచ్చి 2009 మహారాష్ట్ర శాసనసభ ఎన్నికలలో ఎన్‌సీపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఉత్తమ్‌రావ్ జంకర్‌పై 16,226 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 మహారాష్ట్ర శాసనసభ ఎన్నికలలో ఎన్‌సీపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఖండగలే అనంత్‌ జయకుమార్‌పై 6245 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

మరణం
హనుమంత్ డోలాస్ పెద్దపేగు క్యాన్సర్‌తో బాధపడుతూ ముంబైలోని సైఫీ ఆస్పత్రిలో చికిత్స పొందుతూ 2019 ఏప్రిల్ 30న మరణించాడు. ఆయనకు భార్య కంచన్, ఒక కుమారుడు సంకల్ప్, కుమార్తె సిద్ధి ఉన్నారు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు
వర్గం:నేషనలిస్ట్ కాంగ్రెస్ పార్టీ రాజకీయ నాయకులు